Proposta għal REGOLAMENT TA’ IMPLIMENTAZZJONI TAL-KUNSILL Regolament tal-Kunsill (UE) Nru 405/2011 li jimponi dazju kompensatorju definittiv u jiġbor b’mod definittiv id-dazju provviżorju impost fuq l-importazzjonijiet ta’ ċerti staneg u vireg tal-azzar li ma jsaddadx li joriġinaw mill-Indja /* COM/2013/0477 final - 2013/0223 (NLE) */





MEMORANDUM SPJEGATTIV Il-kuntest tal-proposta || Raġunijiet u għanijiet tal-Proposta Din il-proposta tikkonċerna l-applikazzjoni tar-Regolament tal-Kunsill (KE) Nru 597/2009 tal-11 ta' Ġunju 2009 dwar il-protezzjoni kontra importazzjonijiet issussidjati minn pajjiżi li mhumiex membri tal-Komunità Ewropea (“ir-Regolament bażiku”) fil-proċediment kontra s-sussidji dwar importazzjonijiet ta' staneg tal-azzar li ma jsaddadx li joriġinaw mill-Indja. || Il-kuntest ġenerali Din il-proposta qed issir fil-kuntest tal-implimentazzjoni tar-Regolamenti bażiċi u hija r-riżultat ta’ investigazzjoni li twettqet skont il-kundizzjonijiet sostantivi u proċedurali stabbiliti fir-Regolamenti bażiċi. || Miżuri attwali fil-qasam tal-proposta Regolament tal-Kunsill (UE) Nru 405/2011 li jimponi dazju kompensatorju definittiv u jiġbor b’mod definittiv id-dazju provviżorju impost fuq l-importazzjonijiet ta’ ċerti staneg u vireg tal-azzar li ma jsaddadx li joriġinaw mill-Indja || Il-konsistenza mal-politiki u mal-għanijiet l-oħra tal-Unjoni. Mhux applikabbli. Il-konsultazzjoni mal-partijiet interessati u l-valutazzjoni tal-impatt || Il-konsultazzjoni tal-partijiet interessati || Il-partijiet interessati konċernati mill-proċediment kellhom il-possibbiltà li jiddefendu l-interessi tagħhom matul l-investigazzjoni, skont id-dispożizzjonijiet tar-Regolamenti bażiċi. || Ġbir u użu ta' għarfien espert || Ma kienx hemm bżonn ta’ għarfien espert estern. || Il-valutazzjoni tal-impatt Din il-proposta hija r-riżultat tal-implimentazzjoni tar-Regolament bażiku. Ir-Regolament bażiku ma jipprevedix stima tal-impatt ġenerali iżda jinkludi lista eżawrjenti ta’ kundizzjonijiet li jridu jiġu valutati. Elementi ġuridiċi tal-proposta || Sommarju tal-azzjoni proposta Fid-9 ta' Awwissu 2012, il-Kummissjoni bdiet reviżjoni interim parzjali limitata għal-livell ta' sussidjar tad-dazju kumpensatorju fis-seħħ fir-rigward ta' importazzjonijiet ta' ċerti staneg u vireg tal-azzar li ma jsaddadx li joriġina mill-Indja. Ir-reviżjoni ġiet mibdija minħabba li l-applikant, produttur li jesporta fl-Indja, ipprovda biżżejjed evidenza prima facie - li ċ-ċirkustanzi fir-rigward ta' sussidji li abbażi tagħhom kienu stabbiliti l-miżuri nbidlu u li dawn il-bidliet huma ta' natura dejjiema. L-investigazzjoni tar-reviżjoni interim parzjali kkonfermat li (i) il-livell ta' sussidju fir-rigward tal-produttur ikkonċernat Indjan li kkoopera naqas; (ii) il-modalitajiet attwali tal-iskemi investigati u l-kumpens tagħhom ma nbidlux fir-rigward tal-investigazzjoni preċedenti. Minn mindu ntwera li l-livell preżenti ta' sussidjazzjoni tal-applikant huwa taħt de minimis; il-livell tal-miżuri għandu jkun emendat biex jirrifletti s-sejbiet il-ġodda. Iċ-ċirkostanzi mibdula nstabu li kienu ta' natura dejjiema. Għalhekk, huwa propost li l-Kunsill jadotta l-proposta mehmuża għal Regolament biex jemenda r-rata tad-dazju applikabbli għall-produttur Indjan ikkonċernat li kkoopera. || Il-bażi legali Ir-Regolament tal-Kunsill (KE) Nru 597/2009 tal-11 ta’ Ġunju 2009 dwar il-protezzjoni kontra importazzjonijiet sussidjati minn pajjiżi li mhumiex membri tal-Komunità Ewropea. || Il-prinċipju ta' sussidjarjetà Il-proposta taqa' taħt il-kompetenza esklużiva tal-Unjoni. Għalhekk, il-prinċipju tas-sussidjarjetà ma japplikax. || Il-prinċipju ta' proporzjonalità Il-proposta hija konformi mal-prinċipju tal-proporzjonalità minħabba li l-forma tal-azzjoni hija deskritta fir-Regolament bażiku msemmi hawn fuq u ma tħalli l-ebda ambitu għal deċiżjonijiet nazzjonali. Indikazzjoni ta' kif il-piż finanzjarju u amministrattiv li jaqa' fuq l-Unjoni, il-gvernijiet nazzjonali, l-awtoritajiet reġjonali u lokali, l-operaturi ekonomiċi u ċ-ċittadini huwa minimizzat u proporzjonat għall-għan tal-proposta mhijiex applikabbli. || Għażla tal-istrumenti || L-istrumenti proposti: regolament. || Mezzi oħrajn ma jkunux adegwati minħabba li r-Regolament bażiku ma jipprevedix għażliet alternattivi. Implikazzjoni baġitarja || Il-proposta ma għandha l-ebda implikazzjoni għall-baġit tal-Unjoni. 2013/0223 (NLE) Proposta għal REGOLAMENT TA’ IMPLIMENTAZZJONI TAL-KUNSILL Regolament tal-Kunsill (UE) Nru 405/2011 li jimponi dazju kompensatorju definittiv u jiġbor b’mod definittiv id-dazju provviżorju impost fuq l-importazzjonijiet ta’ ċerti staneg u vireg tal-azzar li ma jsaddadx li joriġinaw mill-Indja IL-KUNSILL TAL-UNJONI EWROPEA, Wara li kkunsidra t-Trattat dwar il-Funzjonament tal-Unjoni Ewropea, Wara li kkunsidra r-Regolament tal-Kunsill (KE) Nru 597/2009 tal-11 ta' Ġunju 2009 dwar il-protezzjoni kontra importazzjonijieT ssussidjati minn pajjiżi li mhumiex membri tal-Komunità Ewropea[1] ("ir-Regolament bażiku"), u b'mod partikolari l-Artikolu 19 tiegħu, Wara li kkunsidra l-proposta mressqa mill-Kummissjoni Ewropea (“il-Kummissjoni”) wara li kkonsultat mal-Kumitat Konsultattiv, Billi: 1. PROĊEDURA 1.1. Investigazzjonijiet preċedenti u miżuri kumpensatorji eżistenti (1) F'April tal-2011 skont Regolament (UE) Nru 405/2011,[2] ('ir-Regolament definittiv'), il-Kunsill impona dazju kompensatorju definittiv fuq l-importazzjonijiet ta’ ċerti staneg u vireg tal-azzar li ma jsaddadx ('SSB') li bħalissa jaqgħu taħt il-kodiċi KN 7222 20 21, 7222 20 29, 7222 20 31, 7222 20 39, 7222 20 81 u 7222 20 89 u joriġinaw mill-Indja. L-investigazzjoni li wasslet għall-adozzjoni tar-Regolament definittiv minn issa ‘l quddiem hija imsemmija l-"investigazzjoni oriġinali". (2) Il-miżuri defninttivi jikkonsistu minn ad valorem dazju kompensatorju li jvarja minn 3.3% sa 4.3% impost fuq l-importazzjonijiet minn esportaturi msemmija individwalment, 4.0% rata ta' dazju imopsta fuq kumpaniji li kkooperaw mhux inklużi fil-kampjun u rata ta' dazju residwa ta' 4.3% imposta fuq il-kumpaniji l-oħra kollha fl-indja. 1.2. Il-bidu ta' reviżjoni interim parzjali (3) Talba għal reviżjoni interim parzjali ġiet ippreżentata minn Viraj Profiles Vpl. Ltd., u produttur ta' esportazzjoni li jinsab l-Indja ('l-applikant'). It-talba hija limitata fil-portata għall-investigazzjoni tas-sussidju safejn għandu x’jaqsam l-applikant. L-applikant ipprovda biżżejjed evidenza prima facie li turi li ċ-ċirkostanzi rigward is-sussidju li fuqu ġew stabbiliti l-miżuri nbidlu b’mod sinifikattiv u li dawn il-bidliet huma ta’ natura dewwiema. (4) Wara konsultazzjoni mal-Kumitat Konsultattiv, il-Kummissjoni ddeterminat li hemm biżżejjed evidenza li tiġġustifika l-bidu ta’ reviżjoni interim parzjali u ħabbret, permezz ta' notifika ppubblikata fl-9 ta' Awwissu 2012 f'Il-Ġurnal Uffiċjali tal-Unjoni Ewropea[3] ("in-Notifika tal-Inizazzjoni"), il-bidu ta’ reviżjoni parzjali interim skont l-Artikolu 19 tar-Regolament bażiku, li l-ambitu tagħha huwa limitat għall-eżami tas-sussidjar fir-rigward tal-applikant. 1.3. Il-perjodu tal-investigazzjoni għal reviżjoni (5) L-investigazzjoni ta' reviżjoni tas-sussidju kopriet il-perjodu mill-1 ta' Lulju 2011 sal-30 ta' Ġunju 2012 ("il-perjodu tal-investigazzjoni tar-reviżjoni" jew il-"PIR"). 1.4. Partijiet ikkonċernati mill-investigazzjoni (6) Il-Kummissjoni infurmat uffiċjalment lill-applikant, il-Gvern tal-Indja (GTI) u l-EUROFER bħala r-rappreżentant tal-industrija tal-Unjoni fl-inverstigazzjoni oriġinali ('l-industrija tal-Unjoni') tal-investigazzjoni tar-reviżjoni interim parzjali. Il-partijiet interessati ngħataw l-opportunità li jagħtu l-fehmiet tagħhom bil-miktub u li jitolbu smigħ fil-limitu taż-żmien stabbilit fl-avviż tal-bidu. (7) Il-kummenti bil-miktub u bil-fomm ippreżentati mill-partijiet fl-istadju tal-bidu kienu kkunsidrati u, meta kien xieraq, ingħata kas tagħhom. (8) Biex tkun tista' tikseb it-tagħrif meħtieġ għall-investigazzjoni tagħha, il-Kummissjoni bagħtet kwestjonarju lill-applikant. Barra minn hekk, kien mibgħut kwestjonarju lill-GTI. (9) Risposti għall-kwestjonarju ġew irċevuti mill-applikant u mill-GTI. (10) Il-Kummissjoni fittxet u vverifikat it-tagħrif kollu li qieset meħtieġ għad-determinazzjoni tas-sussidjar. Iż-żjarat ta' verifika twettqu fl-istabbilimenti tal-applikant. 2. IL-PRODOTT IKKONĊERNAT (11) Il-prodott taħt reviżjoni huwa l-istess prodott bħal dak definit fl-investigazzjoni oriġinali, l-aktar staneg u vireg tal-azzar li ma jsaddadx li ma jinħadmux aktar minn imsawrin u mlestija kesħin, minbarra staneg u vireg ta' wiċċ maqtugħ tond b'dijametru ta' 80mm jew aktar li bħalissa jaqa taħt il-kodiċi KN7222 20 21, 7222 20 29, 7222 20 31, 7222 20 39, 7222 20 81 u 7222 20 89 u joriġinaw fl-Indja. 3. SUSSIDJAR 3.1. Introduzzjoni (12) Abbażi tal-informazzjoni mibgħuta mill-GTI u l-partijiet interessati u t-tweġibiet għall-kwestjonarju tal-Kummissjoni, ġew investigati l-iskemi li ġejjin li allegatament uża l-applikant. (a) Skema ta’ promozzjoni tal-esportazzjoni ta’ oġġetti kapitali (Export Promotion Capital Goods scheme, "EPCGS") (b) Skema ta’ Unitajiet Orjentati lejn l-Esportazzjoni (EOUS) (c) L-Iskema ta’ Kreditu għall-Esportazzjoni (“ECS”); (13) Skemi (a) u (b) huma bbażati fuq l-Att 1992 (Żvilupp u Regolamentazzjoni) tal-Kummerċ Barrani (Nru 22 ta’ l-1992) li daħal fis-seħħ fis-7 ta’ Awwissu 1992 (“L-Att tal-Kummerċ Barrani”). L-Att dwar il-Kummerċ Barrani jawtorizza lill-GTI biex joħroġ notifiki dwar il-politika tal-esportazzjoni u l-importazzjoni. Dawn huma miġburin fil-qosor fid-dokumenti tal-‘Politika dwar il-Kummerċ Barrani’, li jinħarġu mill-Ministeru tal-Kummerċ kull ħames snin u jiġu aġġornati b’mod regolari. Id-dokument tal-Politika dwar il-Kummerċ Barrani relevanti għall-PIR huwa l-"Politika dwar il-Kummerċ Barrani 2009-2014". (FTP 09-14). Barra minn hekk, il-GTI stabbilixxa wkoll il-proċeduri li jirregolaw il-Politika ta’ Kummerċ Ħieles 09-14 fil-“Manwal ta’ Proċeduri, Volum I” (“HOP I 09-14”). Il-Manwal ta’ Proċeduri huwa aġġornat fuq bażi regolari. (14) L-ECS speċifikata hawn fuq taħt (c) hija bbażata fuq it-Taqsimiet 21 u 35A tal-Att tal-1949 dwar ir-Regolamentazzjoni tal-Attività Bankarja, li tippermetti lir-Reserve Bank of India jidderieġi lill-banek kummerċjali fil-qasam tal-krediti għall-esportazzjoni. (15) Aktar minn hekk wara l-allegazzjoni tal-industrija tal-Unjoni, l-Kummissjoni investigat jekk l-applikant: (a) kienx qiegħed jibbenefika mill-Iskema ta’ Eżenzjoni mid-Dazju fuq l-Elettriku ('EDES') (b) kienx qiegħed juża programmi ta' sussudju lokali tal-Istat ta' Maharashtra, (c) kienx qiegħed jibbenefika minn dispożizzjonijiet ta' dħul għal ħlas mhux adegwat, (d) kienx qiegħed jibbenefika minn inċentivi relatati ma' ġenerazzjoni u distribuzzjoni tal-elettriku, (e) kienx qiegħed jibbenefika minn xiri ta' materja prima irħisa minn kumpaniji relatati 'il barra mill-pajjiż. (16) Fl-aħħar, il-Kummissjoni vverifikat li l-iskemi li ġejjin investigaw l-investigazzjoni oriġinali: (a) L-Iskema tal-Passbook għall-Intitolar tad-Dazji ("DEPBS") (b) Skema ta' Awtorizzazzjoni Bil-Quddiem (AAS) għad m'humiex qed jintużaw mill-applikant. 3.2. Sejbiet 3.2.1. Skema ta' Prodotti Kapitali għall-Promozzjoni tal-Esportazzjoni (17) L-investigazzjoni rrivelat li l-applikant uża din l-iskema matul il-PIR. Madankollu, instab li l-inċentivi li rċevew kienu insinifikanti f'0.02%. Għalhekk ġie kkunsidrat li ma kienx neċessarju li jiġi evalwat l-ammont ta' kumpens ta' din l-iskema. 3.2.2. Skema ta’ Unitajiet Orjentati lejn l-Esportazzjoni (18) Instab li l-applikant kellu l-istatus ta' EOU u rċieva s-sussidji taħt din l-iskema fil-PIR. (19) Rigward din l-iskema l-kumpanija ddikjarat li l-Kummissjoni għandha tiddevja mill-metodu ta' kalkoli tal-benefiċċju riċevt taħt l-EOU użat fl-investigazzjoni oriġinali. Il-kumpanija sostniet li ċerti benefiċċji taħt l-iskema EOU għandhom ikunu trattati bħala skema ta’ ħlas lura ta’ dazju mhux permissibbli. fi ħdan it-tifsira ta' Anness II u III tar-Regolament bażiku u għalhekk m'għandhomx ikunu kumpensabbli. (20) Madankollu, peress li nstab li irrelevantement liema metodu ta' kalkolu jintuża, ir-rata ta' sussidju stabbilita fejn tidħol din l-iskema mhux ser taqbeż iż-0.22% li twassal għal marġini ta' sussidju totali taħt de minimis level, ġie deċiż li din it-talba ma tiġix analizzata aktar fil-kuntest ta' din l-investigazzjoni tar-reviżjoni. 3.2.3. L-Iskema ta’ Kreditu għall-Esportazzjoni (21) Instab li l-applikant ma kienx qiegħed juża din l-iskema matul il-PIR. 3.2.4. Skema ta' Eżenzjoni mid-Dazju fuq l-Elettriku (22) L-investigazzjoni rrivelat li l-applikant uża din l-iskema matul il-PIR. Madankollu, instab li l-inċentivi li rċevew kienu insinifikanti. Għalhekk ġie kkunsidrat li ma kienx neċessarju li jiġi evalwat l-ammont ta' kumpens ta' din l-iskema. 3.2.5. Programmi ta' Sussudju Lokali tal-Istat ta' Maharashtra, (23) Instab li l-applikant ma kienx qiegħed juża din l-iskema matul il-PIR. 3.2.6. Oħrajn (24) L-investigazzjoni ma rrivelatx benefiċċji oħra għall-applikant fil-PIR relatati mat-termini ta' materja prima u xiri ta' enerġija li jinvolvu kontribuzzjoni finanzjarja tal-GTI u għalhekk jistgħu jiġu trattati bħala sussidji fi ħdan it-tifsira ta' Artikolu 3(1)(a)(ii) u Artikolu 3(2) tar-Regolament bażiku. Għalhekk l-allegazzjonijiet tal-industrija tal-Unjoni mniżżlin fil-premessa (15) punti c-e nstab li huma rrelevanti fil-kuntest ta' din ir-reviżjoni. 4. L-AMMONT TAS-SUSSIDJI KUMPENSABBLI (25) Huwa mfakkar li l-investigazzjoni oriġinali stabbiliet l-ammont ta' sussidji kumpensabbli għall-applikant, espressi ad valorem, f'4.3%. (26) Matul il-PIR l-ammont ta' sussidji kumpensabbli għall-applikant espressi ad valorem, li jirriżultaw minn skema waħda biss ta' sussidju instab li huwa ta' 0.22%. (27) Wara li ġie meqjus dan ta' hawn fuq, il-konklużjoni kienet li l-livell tas-sussidjar fir-rigward tal-applikant produttur esportatur ikkonċernat naqas. (28) Ġie eżaminat ukoll jekk iċ-ċirkostanzi mibdula fir-rigward tal-iskemi eżaminati jistgħux jiġu kkunsidrati li huma ta' natura dejjiema. (29) Kif imsemmi hawn fuq, is-sejbiet rigward l-iskema EPCGS matul din ir-reviżjoni interim ikkonfermaw is-sejbiet tal-investigazzjoni oriġinali fejn is-sussidju mogħti taħt din l-iskema instab li kien insinifikanti. (30) Barra minn hekk, filwaqt li fl-investigazzjoni oriġinali il-benefiċċju ewlieni tal-applikant kien mogħti taħt l-iskema EUO, il-benefiċċju taħt din l-iskema waqa' matul il-PIR. Inkisbet evidenza li din il-bidla hija ta' natura dewwiema minħabba li għandha x'taqsam mal-livell imnaqqas ta' tariffa tad-dwana fuq skart tal-azzar li ma jissaddadx u ferro-nikil, żewġ materji primi użati mill-applikant għall-produzzjoni tal-prodott ikkonċernat. 5. MIŻURI KOMPENSATORJI (31) Abbażi ta' dak li jidher hawn fuq, hemm indikazzjonijiet li l-applikant se jkompli jirċievi s-sussidji fil-futur, f'ammont li jkun inqas mill-de minimislivell. B'hekk huwa kkunsidrat xieraq li tiġi emendata r-rata ta' dazju kompensatorja applikabbli għall-applikant sabiex jiġi rifless il-livell preżenti ta' sussidjar. Din ir-rata ta' dazju hija stabbilita f' 0% għall-applikant. (32) Fir-rigward tar-rata ta’dazju applikabbli bħalissa għall-importazzjonijiet tal-prodott ikkonċernat mill-produtturi esportaturi imsemmija fl-Anness għar-Regolament definittiv, qed jiġi nnutat li l-modalitajiet attwali tal-iskemi investigati u l-kumpens tagħhom ma nbidlux fir-rigward tal-investigazzjoni preċedenti. Għalhekk, m'hemmx raġuni biex ikun ikkalkulat mill-ġdid is-sussidju u r-rati tad-dazju ta' dawn il-kumpaniji. Konsegwentement, ir-rati tad-dazju applikabbli għall-kumpaniji msemmija fl-Anness tar-Regolament definittiv ma jinbidlux. (33) Fir-rigward tar-rata ta' dazju tal-kumpaniji l-oħra kollha, qed jiġi nnutat li fl-investigazzjoni oriġinali il-livell tagħha kien stabbilit fil-livell tal-ogħla marġini ta' sussidju individwali li jeżisti għall-kumpaniji tal-kampjun. Dan ikkorrisponda mal-marġini ta' sussidju tal-applikant Ladarba l-marġini tal-applikant inbidel wara din ir-reviżjoni interim, ir-rata tal-kumpaniji l-oħra kollha għandha tiġi riveduta u stipulata fl-ogħla marġini ta' sussidju li jmiss. Peress li l-ogħla rata li jmiss hija dik applikabbli għall-kumpaniji mniżżlin fl-Anness, ir-rata ta' dazju għall-kumpaniji l-oħra kollha hija stipulata fuq dan il-livell, jiġifieri 4%. 6. ŻVELAR (34) Il-GTI u l-partijiet interessati l-oħra kienu infurmati bil-fatti essenzjali u konsiderazzjonijiet li fuqhom kien maħsub li għandha ssir il-proposta għall-emendar tar-rata tad-dazju applikabbli għall-applikant. (35) Il-kummenti bil-miktub u bil-fomm ippreżentati mill-partijiet kienu kkunsidrati u, meta kien xieraq, ingħata kas tagħhom. (36) Il-partijiet kollha interessati li talbu dan u li wrew li kien hemm raġunijiet partikolari għaliex għandhom jinstemgħu, ingħataw seduta. ADOTTA DAN IR-REGOLAMENT: Artikolu 1 L-Artikolu 1(2) tar-Regolament ta' Implimentazzjoni tal-Kunsill (KE) Nru 405/2011 għandu jiġi sostitwit b’li ġej: "2. Ir-rata ta' dazju kompensatorju definittiv applikabbli għall-prezz nett, ħieles fuq il-fruntiera tal-Unjoni, qabel id-dazju, tal-prodott deskritt fil-paragrafu 1 u mmanifatturat mill-kumpaniji mniżżla hawn taħt għandha tkun: Kumpanija || Dazju (%) || Kodiċi addizzjonali TARIC Chandan Steel Ltd., Mumbai || 3,4 || B002 Venus Wire Industries Pvt. Ltd, Mumbai; Precision Metals, Mumbai; Hindustan Inox Ltd., Mumbai; Sieves Manufacturer India Pvt. Ltd., Mumbai || 3,3 || B003 Viraj Profiles Vpl. Ltd., Thane || 0 || B004 Il-kumpaniji elenkati fl-Anness || 4,0 || B005 Il-kumpaniji l-oħra kollha || 4,0 || B999 Artikolu 2 Dan ir-Regolament għandu jidħol fis-seħħ l-għada tal-pubblikazzjoni tiegħu f'Il-Ġurnal Uffiċjali tal-Unjoni Ewropea. Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussell, Għall-Kunsill Il-President [1] ĠU L 188, 18.7.2009, p. 93. [2] ĠU L 108, 28.4.2011, p. 3. [3] ĠU C 239, 9.8.2012, p. 2.